Diari Oficial de la Generalitat Valenciana


Sumari del DOGV 9616, del 13-06-2023 (2023/6615)

ACORD de 9 de juny de 2023, del Consell, pel qual s'autoritza una transferència de crèdit entre capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica per import de 4.826.000 euros, així com una modificació del pressupost de l'Agència Valenciana de Foment i Garantia Agrària per l'esmenat import (expedient 12.009/23-103).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6615


Data del document
:   09-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de juny de 2023, del Consell, pel qual s'autoritza una transferència de crèdit entre capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica per import de 4.826.000 euros, així com una modificació del pressupost de l'Agència Valenciana de Foment i Garantia Agrària per l'esmenat import (expedient 12.009/23-103).  
  
 [2023/6615]  
  
En data 20 de juny de 2022, es va publicar la convocatòria de les ajudes amb caràcter pluriennal LEADER previstes en la submesura 19.2 del PDRCV 14-20 per import màxim de 66.278.515 euros, amb càrrec a la línia de subvenció de concurrència competitiva S0833 «Aplic. a la Comunitat Valenciana de la PAC» del pressupost de l'Agència Valenciana de Foment i Garantia Agrària, sent l'última convocatòria del període de programació del PDR-CV 14-20 (Programa de desenvolupament rural de la Comunitat Valenciana). Finalitzat el termini de presentació de sol·licituds d'ajudes, i una vegada realitzades les corresponents comissions de valoració dels 11 grups d'Acció Local, la proposta de concessió presentada per part d'aquests grups ascendeix a 00.734.407 d'euros.  
L'import assignat a la citada línia en el pressupost 2023 ascendeix a 41.838.604 euros, tenint en compte les obligacions degudament adquirides i l'anualitat 2023 de la convocatòria 2021, per a poder tramitar la concessió de les ajudes és necessari incrementar la seua dotació per import de 4.826.000 euros.  
Per això, la Conselleria d'Agricultura, Desenvolupament Rural, Emergència Climàtica i Transició Ecològica planteja la necessitat d'incrementar la dotació de la línia de transferència X6182 «Finançament operacions de capital de l'AVFGA» del capítol 7 del programa 542.20 Desenvolupament rural, qualitat, producció ecològica, R+D+I, per import de 4.826.000 euros; línia la finalitat de la qual és la de finançar les operacions de capital de l'AVFGA, incloent-hi el cofinançament de la Generalitat per a les submesures 19.2 i 19.4 del PDR CV 2014-2020, i en conseqüència generar crèdit per aquest import en el pressupost de l'Entitat, a fi d'incrementar la citada línia S0833, i concedir les ajudes.  
Per al seu finançament, la Conselleria d'Agricultura, Desenvolupament Rural, Emergència Climàtica i Transició Ecològica planteja la transferència de disponibilitats existents en altres capítols i programes, que segons informa la Conselleria no estan afectes a compromisos pendents ni a finançament condicionat.  
Concretament, planteja una minoració en el capítol 6 del programa 714.80 «Agricultura i Ramaderia» per import de 2.000.000 euros. Així mateix, planteja una minoració en la línia de subvenció de concurrència competitiva S9213 «Ajudes per a compensar la funció ambiental de terres recuperades» del capítol 4 del programa 714.20 Ordenació i millora de la producció agrària, per import d'1.000.000 euros; en la línia de subvenció de concurrència competitiva S9215 «Ajudes per a instal·lació de malles de protecció de cítrics» del capítol 7 del programa 714.20 per import de 276.000 euros; en les línies de subvenció de concurrència competitiva S0169 «Racionalització de l'ús de l'aigua per a reg: gota a gota» i S0170 «Obres i serveis d'infraestructura agrària en municipis» del capítol 7 del programa 531.10 Estructures agràries, per import de 50.000 i 250.000 euros, respectivament; i en la línia de subvenció de concurrència competitiva S9222 «Col·laboració en la recollida de bioresidus», del capítol 4 del programa 442.50, Qualitat i educació ambiental, per import d'1.250.000 euros.  
  
A aquest efecte i en virtut del que es disposa en els articles 21, 23 i 26 de la Llei 9/2022, de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
  
ACORDA  
  
Primer  
Autoritzar una minoració de crèdit, en les aplicacions i pels imports que es detallen a continuació:  
Aplicació Import  
82.65.00.733.13.8 1.000.000  
28.02.95.007.66.6 276.000  
09.35.07.244.37.5 2.000.000  
16.37.13.852.64.2 300.000  
10.54.77.064.20.0 1.250.000  
Total minoracions 4.826.000  
  
  
  
Segon  
A conseqüència de l'apartat anterior, s'autoritza la modificació de les línies de subvenció, que es detallen a continuació:  
  
  
Tercer  
Autoritzar un increment de crèdit en l'aplicació 64.62.41.228.68.9 per import de 4.826.000 euros, que permet incrementar la línia de transferència X6182, d'acord amb el següent detall:  
  
  
Codi Denominació Dotació anterior Modificació Dotació actual  
X6182 Finançament operacions de capital de l'AVFGA. 6.250.489 4.658.022 64.618.700  
  
  
Quart  
Com a conseqüència, de l'increment de la línia de transferència X6182, s'autoritza la modificació del pressupost de l'Organisme Autònom Agència Valenciana de Foment i Garantia Agrària, en els termes següents:  
a) Incrementar el pressupost d'ingressos, aplicació 730.00 «Transferència de la conselleria a què està adscrit», per import de 4.826.000 euros.  
b) Incrementar el pressupost de despeses, aplicació pressupostària 83.57.569.65.2 per import de 4.826.000 euros, que permet incrementar la línia de subvenció de concurrència competitiva S0833, d'acord amb el següent detall:  
  
  
  
  
  
  
  
València, 9 de juny de 2023  
  
La consellera secretària accidental,  
REBECA MARIOLA TORRÓ SOLER